आंध्र प्रदेश में कोरोना वायरस के 18,285 नये मामले सामने आये, 99 और लोगों की मौत
आंध्र प्रदेश में एक दिन में कोरोना वायरस संक्रमण से 24,105 लोग ठीक हुए और बुधवार को इस महामारी के 18,285 नये मामले सामने आये। एक बुलेटिन के अनुसार बुधवार की सुबह नौ बजे समाप्त हुए पिछले 24 घंटे में संक्रमण से 99 और लोगों की मौत हुई है।
अमरावती: आंध्र प्रदेश में एक दिन में कोरोना वायरस संक्रमण से 24,105 लोग ठीक हुए और बुधवार को इस महामारी के 18,285 नये मामले सामने आये। एक बुलेटिन के अनुसार बुधवार की सुबह नौ बजे समाप्त हुए पिछले 24 घंटे में संक्रमण से 99 और लोगों की मौत हुई है। राज्य में अब तक इस महामारी के कुल 16,27,390 मामले सामने आ चुके हैं, 14,24,859 लोग स्वस्थ हुए हैं और 10,427 मरीजों की मौत हो चुकी है। बुलेटिन के अनुसार राज्य में उपचाराधीन मरीजों की संख्या अब 1,92,104 है। पूर्वी गोदावरी जिले में पिछले 24 घंटे में कोरोना महामारी के 3,296 और मामले सामने आये। अनंतपुरामू जिले में एक दिन में 1,876, चित्तूर में 1,822, विशाखापत्तनम में 1,800, पश्चिम गोदावरी में 1,664, गुंटूर में 1,211, श्रीकाकुलम में 1,207, एसपीएस नेल्लोर में 1,159, प्रकाशम में 1,056 और कुरनूल में 1,026 नए मामले सामने आए।वहीं भारत अमेरिका के बाद कोविड-19 टीकों की 20 करोड़ से अधिक खुराक लगाने वाला दुनिया का दूसरा देश बन गया है। यह जानकारी केंद्रीय स्वास्थ्य मंत्रालय ने बुधवार को दी। मंत्रालय ने बताया कि भारत ने 130 दिन में यह टीकाकरण पूरा किया वहीं अमेरिका ने 124 दिन में इतने लोगों को टीका लगाया। ‘अवर वर्ल्ड इन डाटा’ बेवसाइट और अन्य कई स्रोतों पर उपलब्ध आंकड़ों के अनुसार कोविड-19 टीकाकरण व्यापक रूप से करने वाले अन्य प्रमुख देशों में ब्रिटेन भी शामिल है जिसने 168 दिन में 5.1 करोड़ लोगों को कोविड टीका लगाया है।वहीं ब्राजील में 128 दिन में 5.9 करोड़ लोगों को और जर्मनी में 149 दिन में 4.5 करोड़ लोगों को टीके की खुराक दी जा चुकी है। मंत्रालय के अनुसार भारत में सुबह 7 बजे तक उपलब्ध आंकड़ों के अनुसार टीकाकरण अभियान के 130वें दिन 20 करोड़ से अधिक लोगों (20,06,62,456) का टीकाकरण हो चुका है। इनमें 15,71,49,593 लोगों को टीके की पहली खुराक और 4,35,12,863 को दूसरी खुराक लग चुकी है।मंत्रालय ने कहा कि देश में अब तक 45 वर्ष से अधिक उम्र के 34 प्रतिशत से अधिक लोगों ने कोविड-19 टीके की कम से कम पहली खुराक लगवा ली है। इसी तरह देश में 60 वर्ष से अधिक उम्र की 42 फीसदी से अधिक आबादी कम से कम पहला टीका लगवा चुकी है। देश में कोविड-19 टीकाकरण की शुरुआत प्रधानमंत्री नरेंद्र मोदी ने 16 जनवरी को की थी। ये भी पढ़ें